b'\n_START_ARTICLE_\nMary Ivanu\xc5\xa1\n_START_SECTION_\n\xc5\xbdivljenje in delo\n_START_PARAGRAPH_\nIvanu\xc5\xa1eva je bila med ustanovnimi \xc4\x8dlani Dramskega dru\xc5\xa1tva Ivan Cankar v Clevelandu (1919) v katerem je sodelovala kot organizatorka, igralka, pevka in kostumografka. Napisala je libreto Turja\xc5\xa1ka Rozamunda, prve slovenske opere v Ameriki, ki jo je uglasbil njen mo\xc5\xbe John Ivanu\xc5\xa1. Bila je tudi med ustanovnimi \xc4\x8dlanicami organizacije Progresivne Slovenke Amerike in 40 let urednica priloge njihovega glasila, najprej v clevelandski Enakopravnosti, po letu 1957 pa v Prosveti, ki je izhajala v Chicagu.'